20. ΝΟΜΟΘΕΤ. ΔΙΑΤΑΓΜΑ υπ’ αριθ. 464 της 17/24 Ιουν. 1974 (ΦΕΚ Α΄ 172)  Περί τροποποιήσεως διατάξεων του Ν.Δ. 4019/1959 «περί κυρώσεως της υπ’ αριθ. 1018/1959 Πράξεως του Υπουργικού Συμβουλίου περί διακοπής της παρά του Ι.Κ.Α. ασφαλίσεως των οικογενειών των αστυνομικών υπαλλήλων και συστάσεως Κλάδου Υγείας παρά τω Ε.Τ.Υ.Α.Π.». Άρθρ.1.-Η υπό του δευτέρου εδαφίου της παρ. 2 του άρθρ. 3 του Ν.Δ. 4019/1959 (ανωτ. αριθ. 9) προβλεπομένη προθεσμία των 6 μηνών, προς υποβολήν των δηλώσεων δια την συμμετοχήν εις τον Κλάδον Υγείας των εν αυτώ αναφερομένων προσώπων, παρατείνεται από της λήξεώς της μέχρι της συμπληρώσεως ενός εξαμήνου από της ενάρξεως της ισχύος του παρόντος.  Άρθρ.2.-1.Οι κατά το προηγούμενον άρθρον αιτούμενοι την συμμετοχήν των εις τον Κλάδον Υγείας υποχρεούνται, όπως καταβάλουν τας υπό του Ν.Δ. 4019/1959 προβλεπομένας εισφοράς, ως αύται προσδιορίζονται εν παρ. 2 του παρόντος χρονικού διαστήματος πέντε ετών, εάν από της συνταξιοδοτήσεώς των μέχρι της εγγραφής των παρήλθε χρονικόν διάστημα μείζον των 5 ετών, ίσου δε χρονικού διαστήματος προς το από της συνταξιοδοτήσεώς των μέχρι της εγγραφής των, εάν τούτο είναι έλασσον των 5 ετών. 2.Αι καταβλητέαι υπό τούτων εισφοραί υπολογίζονται βάσει του ποσού της συντάξεως, ην λαμβάνουν κατά τον χρόνον ισχύος του παρόντος και του κατά τον αυτόν χρόνον ισχύοντος ποσοστού κρατήσεως δια τους συνταξιούχους αστυνομικούς υπαλλήλους μετόχους του Κλάδου Υγείας. 3.Αι ως άνω εισφοραί καταβάλλονται εις 6 ισοπόσους μηνιαίας δόσεις παρακρατουμένας εκ της συντάξεως.   Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.   Σελ. 178,14(ε) Τεύχος 732-Σελ. 70 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.20   1287

[Source: greek_legal_code_raptarchis | Tokens: 1564]